《保生帝》
清代·许廷崙

保生帝，不医国，当医民，功德在民宜为神。喧腾五月龙舟开，海民王拜帝君来。

帝颜微笑送王归，五色香花夹路飞。霓旌风马不得见，袂云汗雨空霏霏。

归来倾箧坐叹息，斗储忽罄虚朝食。巳抛绫锦劳歌喉，又典衣衫换旗色。

清时乐事人所为，浇风靡俗神不知。神不知，降祥降殃天无私。

作者简介：许廷崙，台湾府治人。诸生。清道光年间（1821～1850）人士。